  Майя Бывальцева 6-тӥ пӧсьтолэзе Якшур-Бӧдьяысь выль ясли-сад дежурной группаен ужаны кутскиз. Со сярысь Удмуртиысь дышетонъя но тодосъя министерстволэн пресс-службаез ивортэ. Нылпи сад 80 интылы чакламын Якшур-Бӧдья ёрос администрациысь дышетонъя управленилэн кивалтӥсез Марина Вахрушева верамъя, Роспотребнадзорлэсь заключенизэ но дышетон ужез нуыны лицензи южтолэзе басьтӥзы ни вал, но выль коронавирус инфекци вӧлмонлы кышкытлык сэрен ясли-садлэсь ужзэ огдырлы дугдытоно луиз. Анай-атайёслэн куремзыя пӧсьтолэзе дежурной группа усьтыны вераськизы. Туннэ нуналлы ёросын нылпи садэ путёвкаослы черодын тямыс аресозь 251 нылъёс но пиос сыло. Выль яслие 1,5-3 аресъем 36 покчиос путёвка басьтӥзы. Ватсалом, ясли-садэз Росси азьмуртэн кичӧлтэм «Демография» йӧскалык ӵектос улсын пуктӥзы. Тодэ вайытом, азьвылгес озьы ик дежурной группаен Пичи Пургаысь выль ясли-сад ужаны кутскиз. Тегъёс: Дышетон нылпиос Удмуртия дӥськут Якшур-Бӧдья  